Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO), Zakona o urejanju prostora (Uradni list RS, št. 110/02, 8/03 - popr., 58/03 - ZZK-1, 33/07 - ZPNačrt, 108/09 - ZGO-1C in 80/10 - ZUPUDPP) ter 92. člena statuta Občine Trzin (Uradni list RS, št. 2/2006), 59. člena Zakona o izvrševanju proračunov Republike Slovenije za leti 2017 in 2018 (Uradni list RS, št. 80/16 in 33/17-ZIPRS1718), prve in tretje alineje 41. člena ter določb VI. poglavja Zakona o stavbnih zemljiščih (Uradni list SRS, št. 18/84, 32/85 – popr. in 33/89 ter Uradni list RS, št. 24/92 – odl. US, 29/95 – ZPDF, 44/97 – ZSZ in 27/98 – odl. US; v nadaljnjem besedilu: ZSZ), 218. člena, 218.a člena, 218.b člena, 218.c člena, 218.č člena in 218.d člena Zakona o graditvi objektov (Uradni list RS, št. 102/04 – uradno prečiščeno besedilo, 14/05 – popr., 92/05 – ZJC-B, 93/05 – ZVMS, 111/05 – odl. US, 126/07, 108/09, 61/10 – ZRud-1, 20/11 – odl. US in 57/12), je Občinski svet Občine Trzin na \_\_\_\_\_\_\_ seji, dne \_\_\_\_\_\_\_, sprejel

**ODLOK**

**o nadomestilu za uporabo stavbnega zemljišča**

 **v Občini Trzin**

I. SPLOŠNA DOLOČBA

**1. člen**

**(predmet odloka)**

S tem odlokom se sprejmejo podlage za odmero nadomestila za uporabo stavbnega zemljišča (v nadaljevanju: nadomestilo), ki določajo:

* lego in namembnost ter smotrno izkoriščanje stavbnega zemljišča,
* opremljenost stavbnega zemljišča s komunalnimi in drugimi objekti in napravami in možnost priključitve za te objekte in naprave,
* merila za oprostitev plačevanja nadomestila.

II. DOLOČITEV ZAZIDANIH IN NEZAZIDANIH STAVBNIH ZEMLJIŠČ

**2. člen**

**(zazidana in nezazidana stavbna zemljišča)**

Za zazidana in nezazidana stavbna zemljišča se štejejo tista zemljišča, kot jih določa 218. in 218. b člen Zakona o graditvi objektov (ZGO-1).

**3. člen**

**(določitev površine zazidanega stavbnega zemljišča)**

(1) Osnovo za določitev površine zazidanega stavbnega zemljišča predstavljajo uradne evidence, ki jih vodi Geodetska uprava RS in iz katerih občina za potrebe odmere nadomestila črpa potrebne podatke.

(2) Površina zazidanega stavbnega zemljišča za stanovanjski namen se določi kot neto tlorisna površina (SIST ISO: 9836) vseh zaprtih prostorov posameznega stavbnega dela stanovanjskega namena in neto tlorisna površina garaže za osebna vozila, če je le-ta vpisana kot samostojni stavbni del.

(3) Površina zazidanega stavbnega zemljišča za poslovni namen se določi kot neto tlorisna površina (SIST ISO: 9836) vseh prostorov posameznega stavbnega dela poslovnega namena in neto tlorisna površina vseh stavbnih delov, ki so funkcionalno povezani z njim.

(4) V površino zazidanega stavbnega zemljišča za poslovni namen se štejejo tudi zunanje poslovne površine, ki se uporabljajo kot spremljevalne površine za opravljanje poslovne dejavnosti. To so zunanja parkirišča, zunanje manipulativne površine, delavnice na prostem, nepokrita skladišča, športna igrišča.

(5) Če podatek o površini zazidanega stavbnega zemljišča ali podatek o dejanski rabi dela stavbe v navedenih uradnih evidencah ne obstaja ali je očitno napačen, le-tega na podlagi terenskega ogleda ali podatkov iz projektne dokumentacije objekta določi organ občine, pristojen za odmero nadomestila, skladno s predpisi o evidentiranju nepremičnin.

(6) Podatki, ki jih občina ne more vpisati v ustrezne evidence, zavezanci pa v skladu z zakonom, ki ureja graditev objektov, sami niso predlagali vpisa novih ali spremenjenih podatkov, se štejejo za pravilne, dokler v ugotovitvenem postopku, začetem na podlagi pritožbe zavezanca zoper odločbo o nadomestilu za uporabo stavbnega zemljišča, ni ugotovljeno dejansko stanje, ki predstavlja osnovo za odmero površine za tekoče leto in prihodnja odmerna leta.

**4. člen**

**(določitev površine nezazidanega stavbnega zemljišča)**

(1) Osnovo za določitev površine nezazidanega stavbnega zemljišča predstavljajo, ki jih vodi Geodetska uprava RS in iz katerih občina za potrebe odmere nadomestila črpa potrebne podatke.

(2) Površina nezazidanega stavbnega zemljišča se določi kot površina zemljiške parcele, ki je namenjena gradnji, ob upoštevanju pogojev 3. člena tega odloka in pogojev vsakokratnega veljavnega prostorskega akta.

III. DOLOČITEV OBMOČIJ ODMERE NADOMESTILA

**5. člen**

**(območja odmere nadomestila)**

(1) Območja, ki so predmet odmere nadomestila, določa veljaven prostorski akt. Delijo se na dve skupini in sicer na mejo enot urejanja natančno:

- 1. območje: obsega območje industrijske cone – OIC Trzin,

- 2. območje: ostala območja Občine Trzin.

(2) Območje OIC Trzin vsebuje naslednje enote urejanja prostora: Peske – Bela cesta (NT4/1), Piramida (CT1/1-1), Piramida – Peske, Špruha (CT1/1-2), Gmajna (CT1/1-3), Motnica – jug (CT2/1-1), Motnica – Blatnica (CT2/1-2), Blatnica – sever (CT3/1), Dobrave (CT4/1), Brodišče (CT5/1).

(3) Meje območij iz prejšnjega odstavka so prikazana na pregledni karti »Pregledna karta območij odmere nadomestila« v merilu 1:15000, ki je sestavni del odloka. Na parcelo natančen razpored je razviden iz prikaza območij urejanja prostora osnovne oziroma podrobnejše namenske rabe v merilu 1:5000, ki je sestavni del izvedbenega dela občinskega prostorskega načrta in je na vpogled v digitalni obliki v prostorskem informacijskem sistemu Občine Trzin ter v fizični obliki na sedežu Občine Trzin.

IV. MERILA ZA DOLOČITEV VIŠINE NADOMESTILA

**6. člen**

**(splošna merila)**

Za določitev višine nadomestila za zazidana in nezazidana stavbna zemljišča se upoštevajo naslednja merila:

* lega in namen stavbnega zemljišča,
* opremljenost stavbnega zemljišča s posamezno vrsto gospodarske javne infrastrukture ali z omrežji infrastrukture gospodarskih javnih služb.

**7. člen**

**(lega in namen zazidanega stavbnega zemljišča)**

(1) Namen uporabe zazidanega stavbnega zemljišča, oziroma dela stavbe na tem stavbnem zemljišču, se določi na podlagi evidence Registra nepremičnin. Glede na vrsto dejanske rabe dela stavbe in geografsko lego, se zazidano stavbno zemljišče vrednoti na naslednji način:

|  |  |  |
| --- | --- | --- |
| Namen | Območje |  |
| 1. | 2. |
| A – stanovanjski namen |  |  |
| A1 – eno in dvostanovanjske stavbeSem spadajo:* enostanovanjske stavbe

(dejanska raba 111),* dvostanovanjske stavbe

(dejanska raba 1121),* garažne stavbe (dejanska raba 1242001, če se prostor ne uporablja za opravljanje dejavnosti).
 | 230 | 200 |
| A2 – večstanovanjske stavbeSem spadajo:* tri- in večstanovanjske stavbe

(dejanska raba 1122),* stanovanjske stavbe za posebne družbene skupine (dejanska raba 113),
* garažne stavbe (dejanska raba 1242002 in 1242003, če se prostor ne uporablja za opravljanje dejavnosti).
 | 170 | 140 |
| Poslovni namen |  |  |
| B – stavbe splošnega družbenega pomena(dejanska raba 126: stavbe za kulturo in razvedrilo, muzeji in knjižnice, stavbe za izobraževanje in znanstvenoraziskovalno delo, stavbe za zdravstveno oskrbo, stavbe za šport) | 230 | 230 |
| C – industrijske stavbe(dejanska raba 1251) | 1300 | 1500 |
| D – gospodarsko-poslovna dejavnostSem spadajo:* gostinske stavbe (dejanska raba 121),
* poslovne in upravne stavbe

(dejanska raba 122),* trgovske stavbe in stavbe za storitvene dejavnosti (dejanska raba 123),
* stavbe za promet in izvajanje komunikacij (dejanska raba 124),
* rezervoarji, silosi in skladišča

(dejanska raba 1252). | 950 | 950 |
| E – nestanovanjske kmetijske stavbe, če se uporabljajo za izvajanje kmetijske dejavnosti(dejanska raba 1271: stavbe za rastlinsko pridelavo, stavbe za rejo živali, stavbe za spravilo pridelka, druge nestanovanjske kmetijske stavbe) | 170 | 140 |

(2) Stanovanjski in poslovni namen se odmerita tudi za druge stavbe, ki niso uvrščene drugje (dejanska raba 1274), v kolikor se ugotovi, da se del stavbe uporablja za stanovanjski ali poslovni namen. V tem primeru se določijo točke glede na ugotovljen namen uporabe iz zgornje tabele.

**8. člen**

**(opremljenost stavbnega zemljišča)**

(1) Opremljenost stavbnega zemljišča z objekti in omrežji gospodarske javne infrastrukture ali z omrežji infrastrukture gospodarskih javnih služb se ovrednoti z naslednjimi točkami:

|  |  |
| --- | --- |
| Opremljenost | Število točk |
| Kolektivna komunalna opremljenost |
| a.) cesta v makadamski izvedbi | 30 |
| b.) cesta v asfaltni izvedbi | 50 |
| c.) cesta v asfaltni izvedbi s hodnikom za pešce | 80 |
| d.) javna razsvetljava | 50 |
| e.) urejena javna parkirišča | 50 |
| f.) javne športne površine in otroška igrišča | 10 |
| g.) avtobusne postaje in postajališča | 10 |
| Individualna komunalna opremljenost |
| a.) vodovodno omrežje | 30 |
| b.) električno omrežje | 30 |
| c.) kanalizacijsko omrežje | 50 |
| d.) plinovodno omrežje | 80 |
| e.) omrežje elektronskih komunikacij | 50 |

(2) Vrsta ceste, s katero je opremljeno stavbno zemljišče, se določi na priključku dostopne ceste stavbnega zemljišča na javno cesto. Šteje se, da ima stavbno zemljišče možnost priključka, če je omrežje, na katerega se je možno priključiti, oddaljeno od meje stavbnega zemljišča do vključno 50 m in obstaja tudi dejanska možnost priključitve in koriščenja teh komunalnih objektov in naprav. Za urejena javna parkirišča, javne športne površine in otroška igrišča ter avtobusne postaje in postajališča šteje, da ima stavbno zemljišče možnost uporabe infrastrukture, če je ta oddaljena od meje stavbnega zemljišča do vključno 300 m. Pri oddaljenosti se upošteva zračna linija.

V. ODMERA NADOMESTILA

**9. člen**

**(določitev višine nadomestila)**

(1) Letna višina nadomestila za zazidana stavbna zemljišča se določi kot vsota točk, dobljenih iz 7. in 8. člena tega odloka, ki se pomnoži s površino zazidanega stavbnega zemljišča ter z letno višino točke za odmero nadomestila za zazidana stavbna zemljišča. Zunanje poslovne površine se pomnožijo še s faktorjem 0,3, namen uporabe zazidanega stavbnega zemljišča E – nestanovanjske kmetijske stavbe pa s faktorjem 0,5.

(2) Letna višina nadomestila za nezazidana stavbna zemljišča se določi tako, da se površina nezazidanega stavbnega zemljišča pomnoži z letno višino točke za odmero nadomestila za nezazidana stavbna zemljišča in faktorjem, ki je določen ločeno glede na območje:

|  |  |  |
| --- | --- | --- |
|  | Območje |  |
| 1. | 2. |
| Nezazidano stavbno zemljišče | 1,5 | 1 |

**10. člen**

**(vrednost točke)**

(1) Vrednost letne točke za izračun nadomestila za uporabo stavbnega zemljišča znaša:

* za zazidano stavbno zemljišče 0,001629 EUR,
* za nezazidano stavbno zemljišče 0,11323 EUR.

(2) Vrednost točke za odmerno leto se z ugotovitvenim sklepom župana letno revalorizira s količnikom, ugotovljenim na podlagi letnega povprečnega indeksa rasti cen življenjskih potrebščin po podatkih Statističnega urada RS, za obdobje pred letom za katero se nadomestilo odmerja, v kolikor je količnik večji od ena.

**11. člen**

**(zavezanec)**

(1) Zavezanec za plačilo nadomestila za zazidano stavbno zemljišče je neposredni uporabnik zemljišča oziroma dela stavbe (imetnik pravice razpolaganja oziroma lastnik, najemnik stanovanja oziroma poslovnega prostora, imetnik stanovanjske pravice). Če le-ta ni znan, je zavezanec za plačilo lastnik.

(2) Zavezanec za plačilo nadomestila za nezazidano stavbno zemljišče je njegov lastnik oziroma imetnik stavbne pravice, če je le-ta vzpostavljena na zemljiški parceli.

**12. člen**

**(prijava nadomestila)**

Zavezanec za plačilo nadomestila je dolžan občinski upravi sporočiti vse spremembe, ki bi kakorkoli vplivale na odmero nadomestila v roku petnajstih dni po nastanku spremembe. V kolikor zavezanec tega ne sporoči, občinska uprava sama pridobi podatke iz ustreznih evidenc.

VI. OPROSTITVE PLAČILA NADOMESTILA

**13. člen**

**(oprostitve plačila nadomestila)**

(1) Nadomestilo za uporabo stavbnega zemljišča se ne plačuje:

* za zazidana stavbna zemljišča, katera se neposredno uporabljajo za potrebe obrambe in zaščite RS,
* za objekte tujih držav, ki jih uporabljajo tuja diplomatska in konzularna predstavništva ali v njih stanuje njihovo osebje,
* za objekte mednarodnih in meddržavnih organizacij, ki jih uporabljajo te organizacije ali v njih stanuje njihovo osebje, če ni v mednarodnem sporazumu drugače določeno,
* za stavbe, ki jih uporabljajo verske skupnosti za svojo versko dejavnost.

(2) Nadomestila za uporabo stavbnega zemljišča se na lastno zahtevo za dobo pet let oprosti občan, ki je kupil novo stanovanje kot posamezen del stavbe ali zgradil, dozidal ali nadzidal družinsko stanovanjsko hišo, če je v ceni stanovanja oziroma družinske stanovanjske hiše ali neposredno plačal stroške komunalnega prispevka. Petletna oprostitev začne teči od dneva vselitve v stanovanje ali stanovanjsko hišo.

VII. PREHODNA IN KONČNA DOLOČBA

**14. člen**

**(revalorizacija vrednosti točke)**

Vrednost letne točke iz 10. člena tega odloka se za odmerno leto 2018 ne revalorizira.

**15. člen**

**(prenehanje veljavnosti obstoječega odloka)**

(1) Z dnem uveljavitve tega odloka preneha veljati Odlok o nadomestilu za uporabo stavbnega zemljišča v Občini Trzin (Uradni list RS, št. 118/2003).

(2) Pritožbe zavezancev, vezane na odmero nadomestila za pretekla odmerna leta, se obravnavajo na podlagi takrat veljavnega odloka.

**16. člen**

**(uveljavitev odloka)**

Ta odlok začne veljati osmi dan po objavi v Uradnem listu Republike Slovenije, uporabljati pa se začne 1. januarja 2018.

Številka: \_\_\_\_\_\_\_\_\_\_ Župan Občine Trzin

Trzin, dne \_\_\_\_\_\_\_\_\_\_ Peter Ložar